Document ID: /roh_data/filtered/fineweb-2-filterrobots_roh.jsonl.gz/40772

Mussar vul ins tranter auter in dagut da tschintg tonnas che croda d’ina autezza da diesch meters en ina halfpipe. L’aua sprizza lura per part pli lunsch siadora che quai ch’ella è crudada engiu.
Impurtant è da mussar la potenza da l’aua, ma era da tutgar las emoziuns dal visitader
In team da radund trenta persunas mantegna tant l’exposiziun actuala, ma construescha era ils exponats ch’èn lura da vesair en dus onns en il nov parc. Per questa lavur dovri tant ils scienziads sco era scrinaris, picturs ed auters mastergnants.
I dovra la lavur pratica e la lavur teoretica. E mo sche questas duas chaussas vegnan ensemen, datti exponats che funcziunan
Il spezial en il Technorama: Mintga visitader po sez empruvar, giugar e termagliar cun ils exponats e chapescha uschia a moda ludica fenomens cumplexs da la scienza natirala.
Nov parc duai carmalar dapli glieud
Radund 250'000 persunas visitan onn per onn il Technorama a Winterthur. Ils ultims onns ha il museum sentì cunzunt durant las stads da chaliras ina digren da visitaders. Cun il parc speran ins da pudair carmalar era la stad puspè dapli glieud en il Technorama a Winterthur.
RR actualitad 11:00